ERA-ISLA-DETH-TRESOR-WEB	Quauqui uns d’aqueri òmes qu’auien estat trabalhant en camp, enes entorns der “Almirant Benbow”, se’n brembauen, ath delà, d’auer vist diuèrsi estranhs peth camin, e en tot cuelher-les per contrabandèrs, les auien obligat a aluenhar-se; un aute asseguraue, aumens, auer vist ua sòrta de barca damb vela quadrada, ena part dera còsta que cridam Caleta deth Gat.